
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 ΜάίΌυ 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1679 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση του Προγράμματος Μεταπτυχιακών 
Σπουδών με τίτλο «Σπουδές Στα Μαθηματικά», 
Τμήμα Μαθηματικών, Μονοτμηματική Σχολή Θε¬ 
τικών Επιστημών του Πανεπιστημίου Αιγαίου. 

2 Επανίδρυση του Προγράμματος Μεταπτυχιακών 
Σπουδών με τίτλο «Κοινωνική και Ιστορική Αν¬ 
θρωπολογία», Τμήμα Κοινωνικής Ανθρωπολογίας 
και Ιστορίας, Σχολή Κοινωνικών Επιστημών του 
Πανεπιστημίου Αιγαίου. 

3 Επανίδρυση του Προγράμματος Μεταπτυχιακών 
Σπουδών του Τμήματος Μηχανικών Παραγωγής 
και Διοίκησης (Μ.Π.Δ.) της μονοτμηματικής Σχο¬ 
λής Μηχανικών Παραγωγής και Διοίκησης (Μ.Π.Δ.) 
του Πολυτεχνείου Κρήτης, με τίτλο «Συστήματα 
Παραγωγής και Διοίκησης-Μ θϊϊθππ ΡΐΌάυ<:ΐίοη& 
Μ3Π39θΐπθηΐ 5γ5ΐθΐπ5» βάσει του ν. 4485/2017. 


ΑΠΟΦΑΣΕΙΣ 

Αριθμ. 2757 _ (1) 

Επανίδρυση του Προγράμματος Μεταπτυχιακών 
Σπουδών με τίτλο «Σπουδές Στα Μαθηματικά», 
Τμήμα Μαθηματικών, Μονοτμηματική Σχολή Θε¬ 
τικών Επιστημών του Πανεπιστημίου Αιγαίου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(συνεδρία 34/9/25.04.2018) 

Η Σύγκλητος του Πανεπιστημίου Αιγαίου, αφού έλαβε 
υπόψη: 

-Τις διατάξεις του π.δ. 83/84 (ΦΕΚ Α' 31) «Ίδρυση Πα¬ 
νεπιστημίου Αιγαίου, Ιονίου Πανεπιστημίου και Πανεπι¬ 
στημίου Θεσσαλίας» όπως ισχύει. 

- Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του π.δ. 
160/2008 (ΦΕΚ 220 Α/03.11.2008) και με τις διατάξεις των 
άρθρων 13-15 του «Κώδικα Διοικητικής Διαδικασίας». 

- Τις διατάξεις του άρθρου 13 παρ. 2 περ. ιθ και του 
άρθρου 32, παραγρ. 1, εδάφιο β, του ν. 4485/2017 «Ορ¬ 
γάνωση και λειτουργία της ανώτατης εκπαίδευσης, 


ρυθμίσεις για την έρευνα και άλλες διατάξεις» (ΦΕΚ 114/ 
04.08.2017, τ. Α') καθώς και των 30 έως και 37,45 και 85, 
του ιδίου νόμου, με τη συμπλήρωση του αρθρ. 19 παρ. 
7 του ν. 4521/2018 -ΦΕΚ 38/Α/2-3-2018 σύμφωνα με το 
οποίο... Κατ' εξαίρεση, οι αποφάσεις ίδρυσης Π.Μ.Σ. που 
λειτουργούν χωρίς τέλη φοίτησης, δημοσιεύονται από 
τον Πρύτανη χωρίς να τηρείται η διαδικασία των προη¬ 
γούμενων εδαφίων και κοινοποιούνται στο Υπουργείο 
Παιδείας, Έρευνας και Θρησκευμάτων για να αναρτη- 
θούν στην ιστοσελίδα του Υπουργείου.... 

-Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189, τ.Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

- Την υπ' αριθμ. 216772/Ζ1 /8.12.2017 Υπουργική 
Απόφαση (ΦΕΚ 4334/12.12.2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

- Την υπ' αριθμ. 130198/Β7/13.8.2014 Υπουργική 
Απόφαση (ΦΕΚ 2304/27.8.2014 τ.Β') με θέμα «Αντικα¬ 
τάσταση της υπ' αριθμ. 638/Β7/11.12.2001 (ΦΕΚ 1777 
Β' 31.12.2001) υπουργικής απόφασης που αφορά στην 
έγκριση του Προγράμματος Μεταπτυχιακών Σπουδών 
τουΤμήματος Μαθηματικώντου Π αν/μ ίου Αιγαίου μετίτ- 
λο «Μαθηματική Μοντελοποίηση στις Φυσικές Επιστήμες 
και στις Σύγχρονες Τεχνολογίες» -Αναμόρφωση του Προ¬ 
γράμματος», όπως αντικαταστάθηκε τελευταία με την 
υπ' αριθμ. 717/1.6.2016 Απόφαση Πρύτανη (ΦΕΚ 1621/ 
8.6.2016 τ.Β'). 

-Την απόφαση της υπ' αριθμ. 4/14.3.2018/θέμα 3 Συ¬ 
νεδρίασης της Συνέλευσης του Τμήματος Μαθηματικών, 

-Το γεγονός ότι το Πρόγραμμα Μεταπτυχιακών Σπου¬ 
δών της παρούσας απόφασης θα λειτουργήσει χωρίς 
τέλη φοίτησης. 

- Την απόφαση της υπ' αριθμ. 5/22.3.2018 συνεδρία¬ 
σης της Επιτροπής Μεταπτυχιακών Σπουδών του Πανε¬ 
πιστημίου Αιγαίου, θέμα 3ο «Πρόταση επανίδρυσης Προ¬ 
γράμματος Μεταπτυχιακών Σπουδών με τίτλο «Σπουδές 
Στα Μαθηματικά»τουΤμήματος Μαθηματικώντου Πα¬ 
νεπιστημίου Αιγαίου», σύμφωνα με την οποία αποδέχε¬ 
ται την ανωτέρω εισήγηση τουΤμήματος Μαθηματικών 
του Πανεπιστημίου Αιγαίου σχετικά με την επανίδρυση 

και ως εκ τούτου τη διαβιβάζει στη Σύγκλητο για τις πε¬ 
ραιτέρω ενέργειες. 

- Το υπ' αριθμ. 34/25.04.2018 πρακτικό της συνεδρί¬ 
ασης της Συγκλήτου θέμα 3.1. «Ίδρυση/Επανίδρυση 
Προγραμμάτων Μεταπτυχιακών Σπουδών Τμημάτων 
του Ιδρύματος». 

- Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού, καθώς και μετά από συζήτηση, αποφασίζει: 

την επανίδρυση του Προγράμματος Μεταπτυχιακών 
Σπουδών με τίτλο «Σπουδές Στα Μαθηματικά» του Τμή¬ 
ματος Μαθηματικών, ως ακολούθως: 

Άρθρο 1 

Γενικές Διατάξεις 

Το Τμήμα Μαθηματικών του Πανεπιστημίου Αιγαί¬ 
ου οργανώνει και λειτουργεί από το ακαδημαϊκό έτος 
2001 Πρόγραμμα Μεταπτυχιακών Σπουδών (Π.Μ.Σ.) 
(ΦΕΚ Ίδρυσης-Λειτουργίας 1777 τ.Β'-31.12.2001). Με 
το νέο τίτλο «Σπουδές στα Μαθηματικά» οργανώνει και 
λειτουργεί το Π.Μ.Σ. από το ακαδημαϊκό έτος 2014-15 
(ΦΕΚ πρώτης αντικατάστασης 2304 τ.Β'-27.08.2014 και 
ΦΕΚ δεύτερης αντικατάστασης 1621 τ.Β'-08.06.2016). 
Το Τμήμα επανιδρύει και λειτουργεί το Π.Μ.Σ. με τίτλο 
«Σπουδές στα Μαθηματικά» σύμφωνα με τις διατάξεις 
του ν. 4485/17 (ΦΕΚ 114/4-8-2017, τ. Α'), όπως ισχύει 
σήμερα. 

Άρθρο 2 

Γνωστικό Αντικείμενο -Σκοπός 

Αντικείμενο του Π.Μ.Σ. είναι: 

(α) η προαγωγή της επιστημονικής γνώσης και η ανά¬ 
πτυξη εξειδικευμένης έρευνας υψηλού επιπέδου στα 
Θεωρητικά και Εφαρμοσμένα Μαθηματικά, 

(β) η παροχή των απαραίτητων γνώσεων και ερευνη¬ 
τικών μεθοδολογιών στους μεταπτυχιακούς φοιτητές 
που επιθυμούν να εκπονήσουν Διδακτορική Διατριβή 
στα αντικείμενα που θεραπεύει το πρόγραμμα, 

(γ) η κατάρτιση υψηλού και ανταγωνιστικού επιπέδου 
επιστημόνων οι οποίοι είναι αναγκαίοι για την πλήρω¬ 
ση των εκπαιδευτικών, ερευνητικών και αναπτυξιακών 
αναγκών της χώρας σε μια εποχή όπου η πολύπλευρη 
γνώση με πυρήνα τα Μαθηματικά χαρακτηρίζει τις επι¬ 
στημονικές και τεχνολογικές εξελίξεις. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στις κατευθύνσεις: α) «Θεωρητικά Μαθηματικά», 
β) «Εφαρμοσμένα Μαθηματικά». 

Άρθρο 4 

Χρονική Διάρκεια Φοίτησης 

Η χρονική διάρκεια φοίτησης για την απονομή του 
Δ.Μ.Σ. ορίζεται σε τρία (3) ακαδημαϊκά εξάμηνα. 

Άρθρο 5 

Πιστωτικές Μονάδες - Γλώσσα Διεξαγωγής 

του Προγράμματος 

Το σύνολο των Πιστωτικών Μονάδων (Ε(ΙΤ5) που απαι¬ 


τούνται ανά εξάμηνο είναι τριάντα (30) (ΕΘΤ5) και για 
την απόκτηση του Δ.Μ.Σ. ανέρχονται σε (90) Πιστωτικές 
Μονάδες (ΕΘΤ5). 

Η γλώσσα εκπόνησης της διπλωματικής εργασίας είναι 
η ελληνική. Μπορεί όμως να συνταχθεί και στην αγγλι¬ 
κή γλώσσα με την σύμφωνη γνώμη του επιβλέποντος/ 
ουσας καθηγητή/τριας και του/ης Μ.Φ. εφόσον το έχει 
ζητήσει στην αίτησή του/της και μετά από θετική από¬ 
φαση της Συνέλευσης του Τμήματος. 

Άρθρο 6 

Χρονική Διάρκεια Αειτουργίας 

του Προγράμματος 

Το Π.Μ.Σ. θα λειτουργήσει μέχρι και το ακαδημαϊκό 
έτος 2023-2024. 

Άρθρο 7 

Τέλη φοίτησης 

Οι συμμετέχοντες/ουσες στο ΠΜΣ δεν καταβάλουν 
τέλη φοίτησης. 

Άρθρο 8 

Αοιπές Ρυθμίσεις 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όςιγανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 27 Απριλίου 2018 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 


Αριθμ. 2797 _ (2) 

Επανίδρυση του Προγράμματος Μεταπτυχιακών 
Σπουδών με τίτλο «Κοινωνική και Ιστορική Αν¬ 
θρωπολογία», Τμήμα Κοινωνικής Ανθρωπολο¬ 
γίας και Ιστορίας, Σχολή Κοινωνικών Επιστημών 
του Πανεπιστημίου Αιγαίου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(συνεδρία 34/7/25.04.2018) 

Η Σύγκλητοςτου Πανεπιστημίου Αιγαίου, αφού έλαβε 
υπόψη: 

-Τις διατάξεις του π.δ. 83/1984 (ΦΕΚ Α' 31) «Ιδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

-Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του π.δ. 
160/2008 (ΦΕΚ 220 Α/03.11.2008) και με τις διατάξεις των 
άρθρων 13-15 του «Κώδικα Διοικητικής Διαδικασίας». 

-Τις διατάξεις του άρθρου 13 παρ. 2 περ. ιθ και του 
άρθρου 32, παραγρ. 1, εδάφιο β, του ν. 4485/2017 
«Οργάνωση και λειτουργία της ανώτατης εκπαίδευ¬ 
σης, ρυθμίσεις για την έρευνα και άλλες διατάξεις» 

(ΦΕΚ 114/04.08.2017, τ. Α') καθώς και των 30 έως και 
37, 45 και 85,του ιδίου νόμου, με τη συμπλήρωση του 
αρθρ. 19 παρ. 7 του ν. 4521/2018 -ΦΕΚ 38/Α/2-3-2018 
σύμφωνα με το οποίο ... Κατ' εξαίρεση, οι αποφάσεις 
ίδρυσης Π.Μ.Σ. που λειτουργούν χωρίς τέλη φοίτησης, 
δημοσιεύονται από τον Πρύτανη χωρίς να τηρείται η δια¬ 
δικασία των προηγούμενων εδαφίων και κοινοποιούνται 
στο Υπουργείο Παιδείας, Έρευνας και Θρησκευμάτων 
για να αναρτηθούν στην ιστοσελίδα του Υπουργείου.... 

-Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189, τ.Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

- Την υπ' αριθμ. 216772/Ζ1/8.12.2017 Υπουργική 
Απόφαση (ΦΕΚ 4334/12.12.2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

- Την υπ' αριθμ. 113891 /Β7/18.7.2014 Υπουργική 
Απόφαση (ΦΕΚ 2062/29.7.2014 τ.Β') με τίτλο "Αντικατά¬ 
σταση της υπ' αριθμ. Β7/637 609/30.12.2001 (ΦΕΚ 44 Β' 
22.01.2002) υπουργικής απόφασης, όπως έχει τροποποι¬ 
ηθεί με νεότερη απόφαση και αφορά στο Πρόγραμμα 
Μεταπτυχιακών Σπουδών του Τμήματος Κοινωνικής 
Ανθρωπολογίας και Ιστορίας της Σχολής Κοινωνικών 
Επιστημών του Πανεπιστημίου Αιγαίου με τίτλο "Κοι¬ 
νωνική και Ιστορική Ανθρωπολογία" -Αναμόρφωση του 
Προγράμματος». 

-Την απόφαση της υπ' αριθμ. 9/07.03.2018/θέμα 4.7 
Συνεδρίασης της Συνέλευσης του Τμήματος Κοινωνικής 
Ανθρωπολογίας και Ιστορίας. 

- Τ ο γεγονός ότι το Πρόγραμμα Μεταπτυχιακών Σπου¬ 
δών της παρούσας απόφασης θα λειτουργήσει χωρίς 
τέλη φοίτησης. 

-Την απόφαση της υπ' αριθμ. 5/22.3.2018 συνεδρί¬ 
ασης της Επιτροπής Μεταπτυχιακών Σπουδών του 
Πανεπιστημίου Αιγαίου, θέμα 1 «Πρόταση επανίδρυ¬ 
σης Προγράμματος Μεταπτυχιακών Σπουδών με τίτλο 
«Κοινωνική και Ιστορική Ανθρωπολογία» του Τμήματος 
Κοινωνικής Ανθρωπολογίας και Ιστορίας του Πανεπιστη¬ 
μίου Αιγαίου», σύμφωνα με την οποία αποδέχεται την 
ανωτέρω εισήγηση του Τμήματος Κοινωνικής Ανθρωπο¬ 
λογίας και Ιστορίας του Πανεπιστημίου Αιγαίου σχετικά 
με την επανίδρυση και ως εκ τούτου τη διαβιβάζει στη 
Σύγκλητο για τις περαιτέρω ενέργειες. 

- Το υπ' αριθμ. 34/25.04.2018 πρακτικό της συνεδρί¬ 
ασης της Συγκλήτου θέμα 3.1. «Ίδρυση/Επανίδρυση 
Προγραμμάτων Μεταπτυχιακών Σπουδών Τμημάτων 
του Ιδρύματος». 

- Τ ο γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζει: 

την επανίδρυση του Προγράμματος Μεταπτυχιακών 
Σπουδών με τίτλο «Κοινωνική και Ιστορική Ανθρωπο¬ 
λογία» του Τμήματος Κοινωνικής Ανθρωπολογίας και 
Ιστορίας, ως ακολούθως: 


Άρθρο 1 

Γενικές Διατάξεις 

Το Τμήμα Κοινωνικής Ανθρωπολογίας και Ιστορίας 
του Πανεπιστημίου Αιγαίου επανιδρύει και λειτουργεί 
από το ακαδημαϊκό έτος 2018-19 Πρόγραμμα Μετα¬ 
πτυχιακών Σπουδών (Π.Μ.Σ.) με τίτλο «Κοινωνική και 
Ιστορική Ανθρωπολογία», σύμφωνα με τις διατάξεις του 
ν. 4485/2017 (ΦΕΚ114/4-8-2017, τ. Α'), όπως ισχύει σή¬ 
μερα. 

Άρθρο 2 

Γνωστικό Αντικείμενο -Σκοπός 

Αντικείμενο του Προγράμματος Μεταπτυχιακών 
Σπουδών είναι η εξειδίκευση σε ορισμένους τομείς 
της κοινωνικής και ιστορικής ανθρωπολογίας, η εμβά¬ 
θυνση στις μεσογειακές, βαλκανικές και ευρωπαϊκές 
ανθρωπολογικές και ιστορικές σπουδές, η προαγωγή 
της ανθρωπολογικής έρευνας στη νεοελληνική κοινω¬ 
νία και ιστορία (από το 19ο αιώνα μέχρι σήμερα) με 
συγκριτικό προσανατολισμό στον ευρύτερο ιστορικό 
και πολιτισμικό χώρο στον οποίο εντάσσονται οι κοι¬ 
νωνίες της ελλαδικής χερσονήσου, και τέλος, η κατάρ¬ 
τιση στελεχών εξειδικευμένων στην ανθρωπολογική 
και ιστορική έρευνα. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στην «Κοινωνική και Ιστορική Ανθρωπολογία» σε 
δύο κατευθύνσεις, την Ανθρωπολογική και την Ιστορική. 

Άρθρο 4 

Χρονική Διάρκεια Φοίτησης 

Η χρονική διάρκεια φοίτησης για την απονομή του 
Διπλώματος Μεταπτυχιακών Σπουδών ορίζεται σε τέσ¬ 
σερα (4) εξάμηνα. 

Άρθρο 5 

Πιστωτικές Μονάδες - Γλώσσα Διεξαγωγής 

του Προγράμματος 

Το σύνολο των Πιστωτικών Μονάδων (ΕΈΤ5) που απαι¬ 
τούνται ανά εξάμηνο είναι τριάντα (30) (ΕΘΤ5) και για 
την απόκτηση του Δ.Μ.Σ. ανέρχονται σε 120 Πιστωτικές 
Μονάδες (ΕΘΤ5). 

Η γλώσσα διδασκαλίας των μαθημάτων είναι η ελληνική. 

Η γλώσσα εκπόνησης της διπλωματικής εργασίας είναι 
η ελληνική αλλά μπορεί να είναι και η αγγλική. 

Άρθρο 6 

Χρονική Διάρκεια Λειτουργίας 

του Προγράμματος 

Το Π.Μ.Σ. θα λειτουργήσει μέχρι και το ακαδ. έτος 
2023-2024. 

Άρθρο 7 

Τέλη φοίτησης 

Οι συμμετέχοντες /ούσες στο Π.Μ.Σ. «Κοινωνική και 
Ιστορική Ανθρωπολογία» δεν καταβάλλουν τέλη φοί¬ 
τησης. 

Άρθρο 8 

Λοιπές Ρυθμίσεις 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 27 Απριλίου 2018 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 


Αριθμ. απόφ. 472/19α/2018 (3) 

Επανίδρυση του Προγράμματος Μεταπτυχιακών 
Σπουδών του Τμήματος Μηχανικών Παραγω¬ 
γής και Διοίκησης (Μ.Π.Δ.) της μονοτμηματικής 
Σχολής Μηχανικών Παραγωγής και Διοίκησης 
(Μ.Π.Δ.) του Πολυτεχνείου Κρήτης, με τίτλο «Συ¬ 
στήματα Παραγωγής και Διοίκησης - ΜβϊΙθγ ϊπ 
ΡΐΌάυςΙίοπ & Μ3η39θΠΊθηί δγδίθίπδ» βάσει του 
ν. 4485/2017. 

Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
(συνεδρίαση 472/24-04-2018) 

Έχοντας υπόψη: 

Ι.Τις διατάξεις του άρθρου 32 του ν. 4485/2017 (ΦΕΚ 
114/Α704-08-2017), όπως τροποποιήθηκαν από τον 
ν. 4125/2018 (ΦΕΚ 38/Α702-03-2018), σύμφωνα με τις 
οποίες τα Π.Μ.Σ. ιδρύονται με απόφαση της Συγκλήτου, 
που εκδίδεται ύστερα από εισήγηση της Συνέλευσης 
του Τμήματος και δημοσιεύεται στην Εφημερίδα της 
Κυβερνήσεως. 

2. Τις τελικές και μεταβατικές διατάξεις του Κεφαλαί¬ 
ου ΣΤ' του άρθρου 85 του ν. 4485/2017(ΦΕΚ 114 Α7 
04-08-2017), σύμφωνα μετις οποίες για τη λειτουργία και 
εγγραφή φοιτητών σε Π.Μ.Σ. κατά το ακαδημαϊκό έτος 
2018-2019 είναι αναγκαία η ίδρυση νέων ή επανίδρυση 
των ήδη υφιστάμενων, σύμφωνα με τις κείμενες κατά 
την έναρξη ισχύος του παρόντος νόμου διατάξεις Π.Μ.Σ., 
σύμφωνα με το άρθρο 32 του ν. 4485/2017. 

3. Τις διατάξεις του ν. 3374/2005 και ιδίωςτα άρθρα 14 
και 15 (ΦΕΚ 189, τ. Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

4. Την Υπουργική Απόφαση υπ' αριθμ. Β7/136263/ 
3-12-2003 (ΦΕΚ 1843 τ. Β710-12-2003) που αφορά στην 
αναμόρφωση του Π.Μ.Σ. του Τμήματος Μηχανικών Πα¬ 
ραγωγής και Διοίκησης του Πολυτεχνείου Κρήτης. 

5. Την απόφαση της Συγκλήτου Ειδικής Σύνθεσης 
για αντικατάσταση (συνεδρία 387/15-9-2014) και των 
Υπουργικών Αποφάσεων 158928/Β7 (ΦΕΚτ. Β' 2773/ 
16-10-2014) και την υπ’αριθμ. 4427/Β5 (ΦΕΚ. τ. Β' 1310/ 
1-7-2015) απόφαση του Πρύτανη του Πολυτεχνείου 
Κρήτης, που αφορούν στο Πρόγραμμα Μεταπτυχιακών 


Σπουδών της μονοτμηματικής Σχολής Μηχανικών Παρα¬ 
γωγής και Διοίκησης του Πολυτεχνείου Κρήτης. 

6. Το απόσπασμα πρακτικών της Συνέλευσης τουΤμή- 
ματος Μηχανικών Παραγωγής και Διοίκησης του Πολυ¬ 
τεχνείου Κρήτης (Συνεδρίαση 4η/17.04.2018 Γ.Σ.ΤΜ.). 

7. Το απόσπασμα πρακτικών της Συγκλήτου του Πολυ¬ 
τεχνείου Κρήτης (Συνεδρίαση 472η/24-04-2018). 

8. Το γεγονός ότι από τις διατάξεις του Προεδρικού 
Διατάγματος αυτού δεν προκαλείται δαπάνη εις βάρος 
του Κρατικού Προϋπολογισμού, σύμφωνα με τη διάταξη 
της παραγράφου 4 του άρθρου 1 του ν. 2469/97 (ΦΕΚ 
38 τ. Α') «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις». 

Επανιδρύουμε το Πρόγραμμα Μεταπτυχιακών Σπου¬ 
δών του Τμήματος Μηχανικών Παραγωγής και Διοίκησης 
της μονοτμηματικής Σχολής Μηχανικών Παραγωγής και 
Διοίκησης με τίτλο «Συστήματα Παραγωγής και Διοίκη¬ 
σης - Μ35 ϊθγ ίη ΡΐΌάυεΐίοη & Μ3Π39θΐτΐθηΐ δγεΐθίτιε» ως 
ακολούθως: 

Άρθρο 1 

Γενικές διατάξεις 

Η μονοτμηματική Σχολή Μηχανικών Παραγωγής 
και Διοίκησης του Πολυτεχνείου Κρήτης επανιδρύει 
από το ακαδημαϊκό έτος 2018-2019, σύμφωνα με το 
ν. 4485/2017 (ΦΕΚ 114/Α704-08-2017), το Πρόγραμμα 
Μεταπτυχιακών Σπουδών μετίτλο: «Συστήματα Παραγω¬ 
γής & Διοίκησης - Μβϊϊθγ ίη ΡΐΌάυεΐίοη & Μ3Π39θΐηθηΐ 
δγεΐθίτιε», με τις ακόλουθες ειδικεύσεις: 

1. Συστημάτων Παραγωγής 

2. Συστημάτων Οργάνωσης και Διοίκησης 

3. Επιχειρησιακής Έρευνας 

Άρθρο 2 

Γνωστικό αντικείμενο και σκοπός 

1. Σκοπός του Προγράμματος Μεταπτυχιακών Σπου¬ 
δών είναι η μετεκπαίδευση των φοιτητών και η εξειδίκευ- 
ση τους στα αντικείμενα του Μεταπτυχιακού Προγράμ¬ 
ματος «Συστήματα Παραγωγής & Διοίκησης - Μβεΐθΐ" 
ίη ΡΓοάυςΐίοπ & Μ3Π39θΐτΐθηΐ δγεΐθίτιε» καθώς και η 
διεξαγωγή βασικής και εφαρμοσμένης επιστημονικής 
έρευνας με στόχο τη συμβολή των αποφοίτων του στην 
οικονομική και τεχνολογική ανάπτυξης της χώρας. 

2. Απευθύνεται σε επιστήμονες, στελέχη επιχειρήσεων 
και οργανισμών καθώς και ερευνητές με στόχο: 

3. Απευθύνεται σε επιστήμονες, στελέχη επιχειρήσεων 
και οργανισμών καθώς και ερευνητές με στόχο: 

Ι.Την εξειδίκευση τους στα σύγχρονα συστήματα πα¬ 
ραγωγής και διοίκησης, στις επιχειρήσεις και τη δημόσια 
διοίκηση, συνδυάζοντας γνώσεις από τις επιστήμες της 
παραγωγής, της ενέργειας, της διοίκησης, της λήψης απο¬ 
φάσεων, της επιχειρησιακής έρευνας, της οργάνωσης, 
της οικονομίας, του μάρκετινγκ, της ποιότητας, της και¬ 
νοτομίας, της πληροφορικής, των μεταφορών, της τεχνο¬ 
λογίας, καθώς επίσης και τη δημιουργία επιστημόνων - 
ερευνητών οι οποίοι θα συνεισφέρουν στην προώθηση 
της έρευνας, της επιστήμης και των εφαρμογών της στα 
αντικείμενα που αυτό θεραπεύει και θα συνεισφέρουν 
στην οικονομική ανάπτυξη της χώρας. 

2. Την ανάπτυξη ερευνητικής κουλτούρας και ερευνητών που θα συνεχίσουν τις ερευνητικές τους προσπάθειες 
στα πλαίσια του προγράμματος διδακτορικών σπουδών τόσο του Τμήματος ΜΠΔ όσο και άλλων Σχολών. 

3. Την ανάπτυξη των οργανωτικών, διοικητικών και τεχνολογικών προσόντων και γνώσεων που θα τους είναι 
αναγκαία για μια επιτυχημένη επαγγελματική σταδιοδρομία στο χώρο της παραγωγής γεγονός που θα βελτιώσει 
την απόδοση των συστημάτων παραγωγής και διοίκησης επιχειρήσεων και δημόσιων οργανισμών και μονάδων. 

Άρθρο 3 

Μεταπτυχιακοί τίτλοι και Ειδικεύσεις 

Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.), Μβϊϊθγ οί 5αθηεθ (Μ.5ε), με τίτλο: «Συστήματα 
Παραγωγής & Διοίκησης - Μββϊθγ ίη Ρι-οάυεΐίοη & ΜΒΠΒςθίηθηΐ δγεΐθίτιε», σε μια από τις ακόλουθες ειδικεύσεις, η 
οποία θα αναγράφεται στο δίπλωμα: 

1. Συστημάτων Παραγωγής 

2. Συστημάτων Οργάνωσης και Διοίκησης 

3. Επιχειρησιακής Έρευνας 

Ο τίτλος απονέμεται με την επιτυχή συγκέντρωση ενενήντα (90) Πιστωτικών Μονάδων (ΕΈΤ5). 

Άρθρο 4 

Κατηγορίες Εισακτέων 

Στο πρόγραμμα μεταπτυχιακών σπουδών γίνονται δεκτοί διπλωματούχοι πολυτεχνικών σχολών και πτυχιούχοι 
τμημάτων φυσικής, χημείας, μαθηματικών, γεωλογίας, γεωπονίας, διοίκησης επιχειρήσεων, οικονομικών, πληροφο¬ 
ρικής, και ιατρικών/βιολογικών επιστημών Πανεπιστημίων της ημεδαπής και αναγνωρισμένων ομοταγών ιδρυμάτων 
της αλλοδαπής, πτυχιούχοι Α.Σ.Ε.Ι., καθώς και πτυχιούχοι αντίστοιχων Τμημάτων Τ.Ε.Ι.. 

Τα μέλη των κατηγοριών Ε.Ε.Π., καθώς και Ε.ΔΙ.Π. και Ε.Τ.Ε.Π., αντίστοιχων πτυχίων, που υπηρετούν στο Πολυτεχνείο 
Κρήτης και πληρούν τις προϋποθέσεις του νόμου, μπορούν μετά από αίτηση τους να εγγραφούν ως υπεράριθμοι, 
και μόνο ένας κατ' έτος και ανά Π.Μ.Σ., σύμφωνα με τους ειδικότερους όρους που προβλέπονται στο άρθρο 45 του 
ν. 4485/2017, εφόσον αυτό είναι συναφές με το αντικείμενο του τίτλου σπουδών τους και του έργου που επιτελούν. 

Άρθρο 5 

Χρονική διάρκεια 

Η ελάχιστη χρονική διάρκεια για την απονομή του Μεταπτυχιακού Διπλώματος Ειδίκευσης είναι τρία (3) εξάμηνα. 

Άρθρο 6 

Ενδεικτικό Πρόγραμμα Μαθημάτων 

Ι.Το σύνολο των Πιστωτικών Μονάδων (Ε.Έ.Τ.5.) που απαιτούνται για την απόκτηση του Διπλώματος Μεταπτυ¬ 
χιακών Σπουδών ανέρχονται στις ενενήντα (90). 

2. Για το Δίπλωμα Μεταπτυχιακών Σπουδών, οι φοιτητές υποχρεούνται να παρακολουθήσουν αριθμό μαθημάτων 
που θα αντιστοιχεί σε φόρτο εργασίας 30 Ε.Ο.Τ.5. ανά διδακτικό εξάμηνο και να εκπονήσουν μεταπτυχιακή διπλω¬ 
ματική εργασία που θα αντιστοιχεί σε 30 Ε.Έ.Τ.5. 

Τα προσφερόμενα μαθήματα είναι: 


ΣΥΣΤΗΜΑΤΑ ΠΑΡΑΓΩΓΗΣ 






ΧΕΙΜΕΡΙΝΟ ΕΞΑΜΗΝΟ 



Υποχρεωτικά Μαθήματα 

Ώρες/Εβδομάδα 

ΕΈΤ5 

Ανάπτυξη Συστημάτων και Σχεδίαση Προϊόντων με Χρήση Ευφυών 

3 

7,5 

Μεθόδων Βελτιστοποίησης 



Ειδικά Θέματα Σχεδιομελέτης με Χρήση Η/Υ 

3 

7,5 

Μαθήματα Επιλογής 

Ώρες/Εβδομάδα 

ΕΈΤ5 

Συστήματα Αναμονής 

3 

7,5 

Ρομποτικά Συστήματα και Μηχανισμοί 

3 

7,5 

Παραγωγή & Διαχείριση Ενέργειας 

3 

7,5 

Μοντελοποίηση και Προσομοίωση Κατεργασιών με συστήματα ΟΑΩ/ΟΑΕ 

3 

7,5 

Υπολογιστικές Μέθοδοι στη Ρευστομηχανική και τη Μετάδοση 

3 

7,5 

Θερμότητας 

Ορθολογική Ενεργειακή Διαχείριση Παραγωγικών Συστημάτων 

3 

7,5 

Προηγμένες Τεχνολογίες Παραγωγής Καθαρής Ενέργειας 

3 

7,5 


ΕΑΡΙΝΟ ΕΞΑΜΗΝΟ 

Υποχρεωτικά Μαθήματα 

Ώρες/Εβδομάδα 

ΕΈΤ5 

Σχεδίαση και προγραμματισμός παραγωγής 

3 

7,5 

Αειφορική Διαχείριση Ενεργειακών Συστημάτων 

3 

7,5 

Μαθήματα Επιλογής 

Ώρες/Εβδομάδα 

ΕΈΤ5 

Βέλτιστος σχεδιασμός κατασκευών 

3 

7,5 

Ενεργειακές & Περιβαλλοντικές Εφαρμογές της Κατάλυσης 

3 

7,5 

Βιομηχανικές Εφαρμογές της Φασματοσκοπίας 

3 

7,5 

Ασαφή Συστήματα και'Ελεγχος 

3 

7,5 

Μετρολογία Μηχανουργικών Κατεργασιών 

3 

7,5 


ΣΥΣΤΗΜΑΤΑ ΟΡΓΑΝΩΣΗΣ & ΔΙΟΙΚΗΣΗΣ 





ΧΕΙΜΕΡΙΝΟ ΕΞΑΜΗΝΟ 



Υποχρεωτικά Μαθήματα 

Ωρες/Εβδομάδα 

ΕΈΤ5 

Πολυκριτήρια Ανάλυση & Χρηματοοικονομικές Αποφάσεις 

3 

7,5 

Ποιότητα Υπηρεσιών και Ικανοποίηση Πελατών 

3 

7,5 

Μαθήματα Επιλογής 

Ωρες/Εβδομάδα 

Ε0Τ5 

Χρηματοοικονομική Διοίκηση 

3 

7,5 

Δυναμικά Συστήματα Ανθρώπου - Μηχανής 

3 

7,5 

Επιχειρηματική ευφυΐα και Αναλυτική Δεδομένων 

3 

7,5 

Ειδικά Θέματα Πρόβλεψης: Καινοτόμες Οικονομίες & Κοινωνίες 

3 

7,5 

Ρομποτικά Συστήματα και Μηχανισμοί 

3 

7,5 

Ειδικά Θέματα Σχεδιομελέτης με Χρήση Η/Υ 

3 

7,5 

Παραγωγή & Διαχείριση Ηλεκτρικής Ενέργειας 

3 

7,5 




ΕΑΡΙΝΟ ΕΞΑΜΗΝΟ 



Υποχρεωτικά Μαθήματα 

Ωρες/Εβδομάδα 

ΕΈΤ5 

Ειδικά Θέματα Πληροφοριακών Συστημάτων & Συστημάτων Αποφά- 

3 

7,5 

σεων 



Μέθοδοι Επίλυσης Διοικητικών Προβλημάτων 

3 

7,5 

Μαθήματα Επιλογής 

Ωρες/Εβδομάδα 

ΕΈΤ5 

Ποσοτικές Μέθοδοι στο Μάρκετινγκ 

3 

7,5 

Επιχειρηματικότητα και Εξέλιξη των Επιχειρήσεων 

3 

7,5 

Πολυκριτήρια Συστήματα Αποφάσεων 

3 

7,5 

Σχεδίαση και προγραμματισμός παραγωγής 

3 

7,5 

Μεθευρετικοί και Εξελικτικοί Αλγόριθμοι σε Προβλήματα Διαχείρισης 

3 

7,5 

της Εφοδιαστικής Αλυσίδας 



Αειφορική Διαχείριση Ενεργειακών Συστημάτων 

3 

7,5 

Χρονικός Προγραμματισμός Έργων 

3 

7,5 


ΕΠΙΧΕΙΡΗΣΙΑΚΗ ΕΡΕΥΝΑ 


ΧΕΙΜΕΡΙΝΟ ΕΞΑΜΗΝΟ 

Κατ'επιλογήν Υποχρεωτικά Μαθήματα 

Ωρες/Εβδομάδα 

ΕΈΤ5 

Μοντελοποίηση και Έλεγχος Οδικής Κυκλοφορίας 

3 

7,5 

Ειδικά κεφάλαια μη-γραμμικού προγραμματισμού 

Προχωρημένα Θέματα Υπολογιστικής Μηχανικής 

3 

7,5 

Μαθήματα Επιλογής 

Ώρες/Εβδομάδα 

Ε<ΖΤ5 

Επιχειρηματική ευφυΐα και Αναλυτική Δεδομένων 

3 

7,5 

Συστήματα Αναμονής 

3 

7,5 

Δυναμικά Συστήματα Ανθρώπου - Μηχανής 

3 

7,5 




ΕΑΡΙΝΟ ΕΞΑΜΗΝΟ 



Κατ'επιλογήν Υποχρεωτικά Μαθήματα 

Ώρες/Εβδομάδα 

Ε(ΙΤ5 

Πολυκριτήρια Συστήματα Αποφάσεων 

3 

7,5 

Βέλτιστος σχεδιασμός κατασκευών 

3 

7,5 

Μεθευρετικοί και Εξελικτικοί Αλγόριθμοι σε Προβλήματα Διαχείρι- 

3 

7,5 

σης της Εφοδιαστικής Αλυσίδας 



Μαθήματα Επιλογής 

Ώρες/Εβδομάδα 

Ε<ΖΤ5 

Σχεδίαση και προγραμματισμός παραγωγής 

3 

7,5 

Ποσοτικές Μέθοδοι στο Μάρκετινγκ 

3 

7,5 

Ειδικά Θέματα Πληροφοριακών Συστημάτων & Συστημάτων Αποφά- 

3 

7,5 

σεων 



Ασαφή Συστήματα και Έλεγχος 

3 

7,5 


Γ' Εξάμηνο 

Εκπόνηση Μεταπτυχιακής διπλωματικής εργασίας 


Όλες οι Ειδικεύσεις 

Ώρες/Εβδομάδα 

Ε<ΖΤ5 

Μεταπτυχιακή Διπλωματική Εργασία 

- 

30 


3. Τα μαθήματα προσφέρονται με τη μορφή εξαμηνιαίων μαθημάτων, εντατικών ή σύντομων μαθημάτων και 
σεμιναρίων, όπως αυτά καθορίζονται κάθε φορά από τη Συνέλευση του Τμήματος, κατανέμονται δε σε εξάμηνα 
ενώ ο αριθμός των ωρών διδασκαλίας τους και ο φόρτος εργασίας τους εκφράζεται μέσω των πιστωτικών μονάδων 
που τους αποδίδεται. 

4. Η διδασκαλία του Π.Μ.Σ. είναι η ελληνική ενώ η συγγραφή των διπλωματικών εργασιών μπορεί να γίνεται στην 
Ελληνική ή Αγγλική γλώσσα με απόφαση της Συνέλευσης του Τμήματος. 

5. Τα μαθήματα μπορεί να προσφέρονται και εξ αποστάσεως με χρήση κατάλληλων εκπαιδευτικών μεθόδων 
και τεχνολογικού εξοπλισμού (θ-Ιθθίτιίηςι). Η διδασκαλία αυτή θα γίνεται μέσα στα προβλεπόμενα από την παρ. 3, 
άρθρο 30 του ν. 4485/2017 πλαίσια. 

6. Στα πλαίσια του Π.Μ.Σ. μπορούν να πραγματοποιούνται εκπαιδευτικές επισκέψεις για απόκτηση εμπειριών 
και γνώσεων. 

7. Με αποφάσεις των αρμοδίων οργάνων και αναφορά στον Κανονισμό Μεταπτυχιακών Σπουδών μπορεί να 
γίνεται ανά ακαδημαϊκό έτος τόσο ανακατανομή των μαθημάτων στα εξάμηνα σπουδών, αλλαγή στις κατηγορίες 
μαθημάτων όσο και τροποποίηση του προγράμματος των μαθημάτων. 

Άρθρο 7 

Αριθμός Εισακτέων 

Η εισαγωγή των φοιτητών γίνεται ανά ειδίκευση. Ο συνολικός αριθμός των εισακτέων στο Π.Μ.Σ. για όλες τις 
ειδικεύσεις όπως και η επιμέρους κατανομή του αριθμού ανά ειδίκευση, ορίζεται κάθε ακαδημαϊκό έτος από τη 
Συνέλευση του Τμήματος με ανώτερο όριο τα τριάντα (30) άτομα ανά έτος. 

Άρθρο 8 

Προσωπικό 

Στο Π.Μ.Σ. θα απασχοληθούν κυρίως μέλη ΔΕΠ, Ε.Δ.Ι.Π., Ε.Τ.Ε.Π. ή αφυπηρετήσαντα μέλη Δ.Ε.Π. του Τμήματος 
Μηχανικών Παραγωγής και Διοίκησης ή διδάσκοντες σύμφωνα με το π.δ. 407/1980 (Α' 112) ή το άρθρο 19 του 
ν. 1404/1983 (Α' 173) ή την παρ. 7 του άρθρου 29 του ν. 4009/2011. καθώς και μέλη ΔΕΠ άλλων Τμημάτων συναφούς 
γνωστικού αντικειμένου, Πανεπιστημίων της ημεδαπής και της αλλοδαπής σύμφωνα με τις διατάξεις του άρθρου 36 
του ν. 4485/2017 (ΦΕΚ 114 Α). 

Άρθρο 9 

Υλικοτεχνική Υποδομή 

Για τη λειτουργία του Π.Μ.Σ. θα χρησιμοποιηθούν οι χώροι διδασκαλίας και έρευνας καθώς και οι εγκαταστάσεις 
και ο εξοπλισμός της μονοτμηματικής Σχολής Μηχανικών Παραγωγής και Διοίκησης και του Πολυτεχνείου Κρήτης. 

Άρθρο 10 

Κόστος Λειτουργίας 

Το κόστος λειτουργίας του Π.Μ.Σ. σύμφωνα μετά προ- 
βλεπόμενα στο Ν. 4485/2017 ανέρχεται στις 25.000 € και 
αναλύεται σε κατηγορίες δαπανών ως εξής: 


ΔΑΠΑΝΕΣ 

Ποσό 

Δαπάνες εξοπλισμού και 
δαπάνες λογισμικού: 

13.000 € 

Δαπάνες Αναλωσίμων: 

1.000 € 

Δαπάνες μετακινήσεων για 
διαλέξεις: 

5.000 € 

Υποτροφίες 

5.000 € 

Λοιπές Δαπάνες: 


Δαπάνες Δημοσιότητας- 
Προβολής: 

1.000 € 

Αγοράς Εκπαιδευτικού 
Υλικού: 

2.000 € 

Διάφορα έξοδα: 

3.000 € 

Σύνολο Λειτουργικών Εξό¬ 
δων ΠΜΣ: 

30.000 € 


Οι πόροι του Π.Μ.Σ. θα προέρχονται από τις προβλε- 
πόμενες στο άρθρο 37 του ν. 4485/2017, πηγές. 

Στα πλαίσια του Π.Μ.Σ. θα υπάρχει η δυνατότητα, εφό¬ 
σον υπάρξουν σχετικά έσοδα, χορήγησης υποτροφιών 
με βάση κριτήρια που θα καθορίσει η Συνέλευση του 
Τμήματος. 


Άρθρο 11 

Τέλη Φοίτησης 

Η φοίτηση στο Πρόγραμμα Μεταπτυχιακών Σπου¬ 
δών «Συστήματα Παραγωγής & Διοίκησης -Μ35 ϊθγ ίη 
ΡΓοάυςΐίοπ & ΜθηΒςειτίθηΐ 5γ5ΐθΐη5», είναι δωρεάν. 

Άρθρο 12 

Διάρκεια Λειτουργίας 

Το Π.Μ.Σ. θα λειτουργήσει έως και το ακαδημαϊκό έτος 
2022-2023 και έως την αποφοίτηση όλων των εγγεγραμ¬ 
μένων φοιτητών του ακαδημαϊκού έτους 2022-2023. 

Άρθρο 13 

Μεταβατικές διατάξεις 

Οι εισαχθέντες φοιτητές συνεχίζουν τις σπουδές τους 
σύμφωνα με τους κανονισμούς που ίσχυαν κατά το έτος 
εισαγωγής τους στο Π.Μ.Σ. 

Όσα θέματα δεν ρυθμίζονται στην παρούσα απόφαση, 
ρυθμίζονται από τον Κανονισμό Μεταπτυχιακών Σπου¬ 
δών καθώς και από τα αρμόδια όργανα, σύμφωνα με την 
κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 26 Απριλίου 2018 

Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 






















